Diari Oficial de la Generalitat Valenciana


Sumari del DOGV 8933, del 23-10-2020 (2020/8686)

RESOLUCIÓ de 13 d'octubre de 2020, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la convocatòria número 67/2020, de 26 d'agost de 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8933

Data del DOGV
:   23-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8686


Data del document
:   13-10-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * funcionari

RESOLUCIÓ de 13 d'octubre de 2020, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la convocatòria número 67/2020, de 26 d'agost de 2020. [2020/8686]  
Vist l'informe preceptiu i vinculant emès per la direcció general de Funció Pública sobre el compliment dels requisits de participació de les persones interessades, per a la provisió corresponent a la convocatòria número 67/2020, de 26 d'agost (DOGV 8895, 01.09.2020), pel procediment de lliure designació, dels llocs de treball número: 28115, cap/a Oficina Suport Consell de Transparència i Accés a la Informació Pública i Bon Govern i 32379, Subdelegat/a de Protecció de Dades Administració Generalitat.  
Revisada la documentació presentada per les persones participants, queda acreditat, en primer lloc, el compliment dels requisits de participació exigits per la convocatòria. En relació amb les circumstàncies i aptituds professionals tingudes en compte per a la idoneïtat de les persones aspirants, i considerant les funcions respectives dels llocs convocats. Igualment, queden acreditats els coneixements especialitzats, implicació, professionalitat i la trajectòria dels candidats i candidates finalment seleccionats, i que s'indiquen a continuació:  
  
  
Lloc 28562, cap Oficina Suport Consell de Transparència i Accés a la Informació Pública i Bon Govern: Cristina Vázquez Prat.  
  
Lloc 32325, subdelegat/ada de Protecció de Dades Administració Generalitat: Vicente Mora Martínez.  
  
De conformitat amb la base quarta de la Resolució de la convocatòria citada, amb l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i amb l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que es disposa en l'apartat primer de la Resolució de 23 de gener de 2017, del conseller de Transparència, Responsabilitat Social, Participació i Cooperació, sobre delegació de competències en determinats òrgans de la Conselleria (DOGV 7965, 25.01.2017), resolc:  
  
  
Primer  
Nomenar Cristina Vázquez Prat, funcionària de carrera amb NRP \*\*\*5525\*\*\*, com a cap Oficina Suport Consell de Transparència i Accés a la Informació Pública i Bon Govern, grup A1, complement de destinació nivell 28 i complement específic E050.  
A aquest lloc ha concorregut únicament una candidata i analitzat el seu currículum queda patent que concorren mèrits per a exercir de manera adequada i satisfactòria el lloc de treball, atenent la seua trajectòria funcionarial. Ha exercit des del seu nomenament com a funcionària de carrera diferents llocs que li proporcionen un ampli coneixement en la nostra administració en matèries com a contractació, subvencions, planificació, assessoria jurídica, etc., aspectes, tots ells, importants per a la mena de lloc al qual opta.   
Des del 15 de febrer de 2018 la candidata ve exercint les seues funcions en la direcció general competent en matèria de transparència, primer com a tècnica, després com a cap de secció i finalment com a cap de servei en comissió de serveis en el lloc al qual concorre. En tots els casos ha mostrat unes aptituds i actituds immillorables, adquirint a més un profund coneixement en matèria de transparència.  
  
Tot això atorga a la candidata les habilitats, coneixement i actituds de caràcter professional i personal que es requereixen per a l'exercici eficaç de les tasques atribuïdes al lloc convocat.  
  
Segon  
Nomenar Vicente Mora Martínez, amb NRP\*\*\*3712\*\*\*, subdelegat de Protecció de Dades de l'Administració de la Generalitat, grup A1 complement de destinació nivell 28 i complement específic E050.  
  
Per a determinar la idoneïtat dels candidats per a desenvolupar les tasques del lloc convocat cal prestar especial atenció als coneixements especialitzats del dret i la pràctica en matèria de protecció de dades personals, especialment per mitjà de l'activitat professional però també per les accions formatives en les quals han participat els candidats. Igualment, és necessari valorar les capacitats tècniques en matèria de tractament automatitzat de dades personals que poden ajudar a desenvolupar alguna de les funcions de l'article 39 del Reglament General de Protecció de Dades, el coneixement de l'administració autonòmica i la capacitat de comunicar-se i treballar en qualsevol dels dos idiomes oficials de la Comunitat Valenciana.  
  
A aquest lloc han concorregut dos candidats i analitzant el currículum de cadascun d'ells queda acreditat que l'aspirant seleccionat reuneix els requisits anteriorment citats, ja que en matèria de protecció de dades compta amb una dilatada experiència i pràctica professional tant en el sector públic de la Generalitat com en la Universitat Jaume I de Castelló (UJI). El candidat acredita igualment nombrosa formació, tant rebuda com impartida, en les matèries directament relacionades amb l'exercici de les funcions del lloc convocat.  
  
Compta amb una dilatada trajectòria en l'administració autonòmica havent ocupat diversos llocs d'igual responsabilitat i categoria professional al convocat, fets que li donen una adequada visió de l'estructura, organització i funcionament de la Generalitat.  
La presa de possessió es produirà amb efectes del dia 1 de novembre de 2020.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.   
  
València, 13 d'octubre de 2020.- El sotssecretari, p. d. (R 23.01.2017; DOGV 7965, 25.01.2017): Cristian Veses Donet.